Сан Матео (окръг)

Сан Матео (, в превод от испански „Свети Матей“) е окръг в района на залива на Сан Франциско, щата Калифорния, САЩ. Окръжният му център е град Редуд Сити. Два града на окръга, Менло Парк и Редуд Сити, се намират в Силициевата долина.

География 
Окръг Сан Матео има обща площ от 1919 km². Сушата е 1163 km², а водната площ е 756 km² или 39,40% от общата.

Окръг Сан Матео е централно разположен в Района на Санфранцисканския залив. Граничи на север с град-окръг Сан Франциско, на юг с окръг Санта Клара, на изток със Санфранциския залив, а на запад с Тихия океан.

Окръг Сан Матео се намира между Сан Франциско и Силициевата долина в район, който се нарича Полуострова на Сан Франциско, тъй като Санфранцисканския залив е от едната страна, а Тихият океан е от другата.

История 
Окръг Сан Матео е създаден от земи, съставляващи части на окръзите Сан Франциско и Санта Круз през 1856 г.

Население 
В окръг Сан Матео живеят около 697 456 души (изт.: Бюро за преброяване на населението, 2003). От тях белите са 59,5%, 21,9% от латиноамерикански произход, 20% са с азиатски произход, чернокожите са 3,5%, и други (сумата е над 100% тъй като латиноамериканците може да са от която и да е раса)(2000). Единствен град Дейли Сити е с население над 100 000 души от всички градове в окръг Сан Матео. При преброяването 2000 г. в окръг Сан Матео 195 души са отбелязали, че са от български произход.

Градове 
По-голямата част от градовете в окръг Сан Матео са разположени от страната на Санфранциския залив. Най-големият град е Дейли Сити, който е и най-близкият до Сан Франциско, разположен в северната част на окръга, а Редуд Сити е окръжния център.

Други населени места 
 Бродмур
 Емералд Лейк Хилс
 Северен Феър Оукс
 Скай Лонда
 Хайлендс-Бейуд Парк

Транспорт и пътища 
В окръг Сан Матео има богат избор от обществен транспорт. БАРТ – метрото има метростанции в някои от градовете на окръг Сан Матео. КалТрейн или Калифорнийският влак е пътнически влак спиращ в много градове в окръг Сан Матео. Автобуси на СамТранс също минават през многобройни места на окръг Сан Матео. През окръг Сан Матео също минават 2 от големите магистрали на Полуострова, 101 и 280, а път 92 по Моста Сан Матео, най-дългият мост в Района на Залива, дава лесен достъп до Източния залив, район от източната (другата) страна на залива на Сан Франциско. През окръга минават също и други калифорнийски щатски пътища, като търговския Ел Камино Реал и живописната магистрала 1 по брега на Тихия океан.

Образование 
Окръг Сан Матео е на второ място от окръзите в цяла Америка по образованост на населението (изт.: Американски градове онлайн, USA Cities Online).

Икономика 
С най-голям процент от икономиката на окръг Сан Матео са работите свързани с бизнес услугите – 18%, следва търговията с 15%, окръжното управление 10%, и по 9% всяко от: образование и здравните услуги; свързани с развлечения, хотелиерство, ресторантьорство и т.н.; производството; както и други. (изт.: 2005, SustainableSanMateo.org)

Съотношението на средния доход на глава от населението в най-богатия град в окръга Атертън към най-бедния Редуд Сити е 7:1. Безработицата е била 3,9% през 2004 година. Само 15% от домакинствата в окръг Сан Матео могат да си позволят да си купят къща на средна цена. (изт.: 2005, SustainableSanMateo.org)

Природа 
Тихият океан е естествена западна граница на окръга. Окръг Сан Матео граничи на изток със Санфранцисканския залив. В окръг Сан Матео има многобройни градски, окръжни и щатски паркове. Пример за един такъв парк е Койоти Пойнт парк. Поради това, че повечето градове са предимно жилищни райони, голяма част от тях са добре озеленени и поддържани.

Язовири

Езера

Лагуни

Реки

Гори

Религия 
Религиозна принадлежност на населението на окръг Сан Матео:

 Католическа – 69,6%
 Еврейска – 8,3%
 Презвитерианска – 3,5%
 Мормонска – 3,2%
 Епископална – 2%
 Обединена методическа – 1,4%
 Мюсюлманска – 1,3%
 Събиране на Господа – 1%
 ЕЛКА – 1%
 Баптистка – 0,9%
(изт. Университет на Южна Калифорния, Център за религиозна и гражданска култура, 2000)
 Православие – 0,0043%, 3052 души (базира се на 707 161 души общо население), включително и български православни жители. (източник Асоциацията за архив на религиозните данни)

Политика 
На президентските избори през 2004, 78,32% от населението на окръг Сан Матео е гласувало. От гласувалите, 69,67% са подкрепили демократическия кандидат Джон Кери, а 29,33% са дали своят глас за републиканеца Джордж Уокър Буш. (изт.: окръг Сан Матео, www.shapethefuture.org)

Резултати от президентски избори

Вижте също

Съседни окръзи 
 Сан Франциско (на север)
 Санта Клара (на югоизток)
 Санта Круз (на юг)

Районът 
 Район на Санфранцисканския залив

Външни препратки 

 Официална страница на окръг Сан Матео
 Карта на окръг Сан Матео